12. ΑΝΑΓΚ. ΝΟΜΟΣ υπ’ αριθ 547 της 26/26 Σεπτ. 1945 (ΦΕΚ Α΄ 235) Περί αποστολής εις την αλλοδαπήν Στρατιωτικών παντός βαθμού του Στρατού ξηράς, θαλάσσης, αέρος και Χωροφυλακής παθόντων εν πολέμω κλπ. Άρθρ.1.-1.Παρέχεται το δικαίωμα εις τους Υπουργούς των Στρατιωτικών, Ναυτικών, Αεροπορίας και Εσωτερικών όπως έκαστος εν τη αρμοδιότητί του εγκρίνη την αποστολήν εις την αλλοδαπήν στρατιωτικών παντός βαθμού του στρατού ξηράς, θαλάσσης, αέρος και Χωροφυλακής, αναπήρων πολέμου ή παθόντων εν πολέμω ή εν διατεταγμένη υπηρεσία εν καιρώ ειρήνης, εάν δι’ αποφάσεως της Ανωτάτης του Στρατού Υγειονομικής Επιτροπής διαπιστωθή, ότι λόγω εξαιρετικών και ειδικών περιπτώσεων δεν δύνανται να θεραπευθώσιν ούτοι εν τω εσωτερικώ και υπάρχουν βάσιμοι ελπίδες, ότι η θεραπεία δύναται να επιτευχθή εν τη αλλοδαπή. «Επί απορριπτικής αποφάσεως της Α.Σ.Υ. Επιτροπής παρέχεται το δικαίωμα εις τον πάσχοντα Στρατιωτικόν, όπως προσφύγη εις την Ανωτάτην Αναθεωρητικήν του Στρατού Επιτροπήν, εντός εικοσαημέρου μεν, από της εκδόσεως της απορριπτικής αποφάσεως, δια τας μετά την ισχύν του παρόντος εκδοθησομένας αποφάσεις, εντός δε μηνός, δια τας μέχρι ταύτης εκδοθείσας. Η Αναθεωρητική Επιτροπή αποφαίνεται ομοφώνως ή κατά πλειοψηφίαν, οριστικώς περί της ανάγκης της αποστολής ή ου του πάσχοντος Στρατιωτικού εις το εξωτερικόν προς θεραπείαν». Η εντός « » παράγραφος προσετέθη δια του Α.Ν. 1046/46. Εις την Ανωτάτην Στρατού Υγειονομικήν Επιτροπήν δύναται να μετέχη προσκαλούμενος παρά του αρμοδίου Υπουργού είς των Καθηγητών της οικείας προς την πάθησιν έδρας του Πανεπιστημίου Αθηνών. Εν περιπτώσει ισοψηφίας των μελών, υπερισχύει η ψήφος του Προέδρου. Εν τη αποφάσει της η Επιτροπή θα γνωματεύη και περί της ανάγκης όπως ο πάσχων συνοδεύηται παρά νοσοκόμου αδελφής ή οπλίτου νοσοκόμου ή η μετάβασίς του εις την Αλλοδαπήν θα γίνη άνευ συνοδού. Σελ. 720 2.Η σχετική δαπάνη θα καθορίζηται εκάστοτε δι’ αποφάσεως του Υπουργού των Οικονομικών. Βλ. ήδη άρθρ. 10 του κατωτ. Β.Δ. 79/1964 Άρθρ.2.-1.(Μεταβατική διάταξις). 2.Ο παρών Α. Νόμος ισχύει από της δημοσιεύσεώς του εις την Εφημερίδα της Κυβερνήσεως. 